OpenLLM-France/wikimedia huggingface dataset:
# Yan Nascimbene

Yan Maria Yves Nascimbene (Neuilly-sur-Seine, 3 d'abril de 1949 - San Miguel de Allende, Guanajuato, 1 de febrer de 2013) va ser un dibuixant de còmics francès, fill de pare italià i mare francesa.

## Carrera

La seva infància i adolescència van ser compartides entre Itàlia i França. Va estudiar a l'Escola d'Arts Visuals de Nova York després a la Universitat de Califòrnia, a Davis on va viure fins a la seva mort. Passant de la fotografia de moda a la pintura i després al cinema, amb la producció el 1981 d'un llargmetratge, The Mediterranean, es va dedicar després a la il·lustració.
Per a Gallimard jeunesse, va dissenyar totes les portades de la col·lecció Page Blanche - guardonat amb una menció especial a la Fira del Llibre Infantil de Bolonya l'any 1988- i la col·lecció Page Noire. També va il·lustrar El gos dels Baskerville, Pel cantó de Swann (Gallimard/Futuropolis), i és autor de nombrosos àlbums.
Es va inspirar especialment en els shin-hanga (estampats japonesos) per a les seves obres.
El 1993, va obtenir la "Menció Especial" del Premio Grafico Fiera di Bologna per la Gioventù de la Fira del Llibre Infantil de Bolonya (Itàlia) per Antibes, Clavière et autres couleurs.

## Obres

* Antibes, Clavière et autres couleurs, Gallimard, 1992
* Claude Aveline, Histoires nocturnes et fantastiques, illustrées par Yan Nascimbene, postface de Jean Lescure, Imprimerie nationale éditions, 1989

## Referències

* 1 2 Alain Korkos, « Yan Nascimbene, ou la leçon de modestie », Arrêt sur images, le 4 février 2013
* ↑ État civil sur le fichier des personnes décédées en France depuis 1970
* ↑ Yan Nascimbene, dessinateur, figure de l'édition jeunesse - LeMonde.fr (27 février 2013)
* ↑ «Lauréats Foire du livre de jeunesse de Bologne 1993.». Arxivat de l'original el 2017-10-25. [Consulta: 18 agost 2023].
# Resolució 845 del Consell de Seguretat de les Nacions Unides

La Resolució 845 del Consell de Seguretat de les Nacions Unides fou adoptada per unanimitat el 18 de juny de 1993. Després de recordar la Resolució 817 (1993) i considerant l'informe del Secretari General d'acord amb això, el Consell va instar tant a Grècia com a la República de Macedònia a continuar els esforços per resoldre la disputa de noms.
Foren apreciats els esforços dels copresidents del Comitè Directiu de la Conferència Internacional sobre l'antiga Iugoslàvia, mentre que el secretari general Boutros Boutros-Ghali fou requerit per mantenir el Consell de Seguretat actualitzat de forma periòdica, amb l'objectiu de resoldre el problema abans de la 48a reunió de l'Assemblea general en setembre de 1993.

## Referències

* ↑ Ackermann, Alice. Making peace prevail: preventing violent conflict in Macedonia. Syracuse University Press, 1994, p. 124. ISBN 978-0-8156-2812-5.
* ↑ Lucarelli, Sonia. Europe and the breakup of Yugoslavia: a political failure in search of a scholarly explanation. Martinus Nijhoff Publishers, 2000, p. 51. ISBN 978-90-411-1439-6.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)
* Macedònia (terminologia)

## Enllaços externs

* PDF Text de la Resolució a UN.org
# Pharsman IV d'Ibèria

Pharsman o Pharasman IV d'Ibèria (en georgià : ფარსმან IV, llatinitzat com Pharasmanes) fou un rei d'Ibèria de la dinastia dels cosròides, que va regnar del 406 al 409.
Era fill de Varaz Bakur II d'Ibèria i de la filla de Bakur o Bacurius, vitaxe de la Gogarene. La Crònica georgiana li assigna un regnat curt de tres anys en els quals va multiplicar les creus i va construir una església a Bolbis. Va demanar ajuda a l'Imperi Romà d'Orient, que li fou acordada, i es va revoltar contra els perses deixant de pagar el tribut.
Va morir el 409 i el va succeir el seu germanastre Mitridates IV d'Ibèria.

## Bibliografia

* Cyrille Toumanoff, Les dynasties de la Caucasie chrétienne de l'Antiquité jusqu'au XIXe siècle : Tables généalogiques et chronologiques, Roma, 1990
* Marie-Félicité Brosset, Histoire de la Géorgie depuis l'Antiquité jusqu’au XIXe siècle, vol. 1-7, Sant Petersburg, 1848-58
* Cyrille Toumanoff Chronology of the early Kings of Iberia Traditio, Vol. 25 (1969)
# Gundar

* Per a altres significats, vegeu «Príncep Gundar».
Gundar (Gumdu-ar o Shaumuganadi) és un riu de Tamil Nadu, que es forma per la unió de diversos rierols que neixen a les muntanyes Andipatti o Varshanad. Corre en direcció sud-est uns 160 km i desaigua a la mar prop de Kilkarai.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Rodona (desambiguació)

«Rodona, La Rodona o Na Rodona» té aquests significats:
* Rodona o redona, sinònim de rotonda ('intersecció giratòria')
* Rodona, símbol utilitzat per indicar un so
* Rodona (estil tipogràfic), estil tipogràfic pel que fa a la inclinació del traç
* Cuina rodona
* Dansa rodona
* Topònims:
** La Rodona (Sitges), muntanya del municipi de Sitges (Garraf)
** Na Rodona o Na Redona, illot de l'arxipèlag de Cabrera just al nord de l'illa de Cabrera
** Pedra Rodona, muntanya d'Alòs de Balaguer a la comarca de la Noguera
** Roca Rodona (Estamariu), muntanya d'Estamariu a la comarca de l'Alt Urgell
** Roca Rodona (Riells del Fai), roca de Bigues i Riells, al Vallès Oriental
** Roca Rodona (Santa Cristina d'Aro), muntanya de Santa Cristina d'Aro a la comarca del Baix Empordà
** Roca Rodona (Montferrer i Castellbò), muntanya entre els municipis de Montferrer i Castellbò i de les Valls d'Aguilar (Alt Urgell)
Viccionari
# Comtat de la Roche (Lorena)

El comtat de La Roche fou una jurisdicció feudal de la Baixa Lotaríngia, una part de l'antic comtat de les Ardennes.
El comtat de les Ardennes havia estat dividit el 870 en un comtat septentrional, a la dreta del riu Ourthe, i un comtat meridional, a l'esquerra del mateix riu. El comtat a l'esquerra tenia per centre Bastogne. La Roche, situada a la riba esquerra de l'Ourthe, apareix a l'inici del segle XI a mans del comte Goteló de Bastogne. Va morir el 1028 ou poc després deixant una sola filla, Cunegunda, que va acabar els seus dies com a reclosa a l'abadia de Saint-Hubert. Els seus béns havien estat adjudicats al fisc i l'emperador Enric III va disposar dels feus de La Roche i d'Amberloup, dels quals va investir al duc Frederic de Baixa Lotaríngia, a canvi de certs béns situats a Saxònia; com a conjectura se suposa que es tractava de drets procedents de la seva segona esposa Ida.
Albert III de Namur es va casar, probablement en segones noces, amb Ida de Saxònia, la vídua del duc Frederic, mort el 1065. Ida li hauria aportat en dot el país de la Roche, el comtat de les Ardennes del nord, i l'advocacia de l'abadia de Stavelot (situada dins del comtat de les Ardennes del nord).
A partir d'aquest moment l'important castell de La Roche-en-Ardenne, va esdevenir la seu d'un comtat, que fou agregat als dominis de la casa de Namur. Albert III, comte de les Ardennes septentrionals i advocat de l'abadia de Stavelot, el va llegar al seu segon fill Enric, que es va titular comte des de 1102.
Des de 1088 es creu que Albert III de Namur havia delegat l'advocacia de Stavelot al seu fill Enric i probablement el comtat de les Ardennes del nord. Com aquest darrer comtat havia estat disminuït seriosament per l'increment de les immunitats de Stavelot i per la creació del comtat de Salm, la unió del comtat de La Roche el 1102, va esdevenir la plaça més important dels dominis d'Enric. El comtat de La Roche va abraçar així tota la part de l'antic comtat de les Ardennes de la riba dreta de l'Ourthe que no b'havia estat segregat per formar el comtat de Salm (especialment la senyoria de Houffalize), a més del mateix feu de La Roche.
El comtat de La Roche va arribar per herència a Enric el Cec, comte de Luxemburg i marquès de Namur. El 1163 va cedir els alous que posseïa a la Roche a la seva germana Alix de Namur, casada amb Balduí IV d'Hainaut, amb la disposició que havia de ser pel fill d'aquestos, el futur Balduí V d'Hainaut.

## Notes

* ↑ Léon Vanderkindere, La Formation territoriale des principautés belges au Moyen Âge, Brussel·les, 1902, en línia a digistore.bib.ulb.ac.be
* 1 2 3 Léon Vanderkindere, op. cit., pàg. 237.
* ↑ Léon Vanderkindere, op. cit., p. 201-202 i 232.
* ↑ Léon Vanderkindere, op. cit. pàg. 233.
* ↑ Léon Vanderkindere, op. cit., pàg. 237-238.
# Zaltbommel

Zaltbommel és un municipi de la província de Gelderland, al centre-est dels Països Baixos. L'1 de gener del 2009 tenia 26.276 habitants repartits sobre una superfície de 89,06 km² (dels quals 9,34 km² corresponen a aigua). Limita amb Gorinchem (Holanda Meridional), Lingewaal, Neerijnen al nord, Woudrichem (Brabant del Nord) a l'oest, Maasdriel a l'est, i amb Aalburg (Brabant del Nord) i Heusden (Brabant del Nord) al sud.

## Centres de població

| | 1-1-2007 | 1-1-2008 |
| Aalst | 1.914 | 1.908 |
| Bern | 39 | 38 |
| Brakel | 2.893 | 2.882 |
| Bruchem | 1.676 | 1.671 |
| Delwijnen | 368 | 366 |
| Gameren | 2.104 | 2.121 |
| Kerkwijk | 496 | 507 |
| Nederhemert | 1.497 | 1.496 |
| Nieuwaal | 701 | 710 |
| Poederoijen | 943 | 961 |
| Zaltbommel | 11.934 | 11.877 |
| Zuilichem | 1.640 | 1.650 |
| Total | 26.205 | 26.187 |
El consistori consta de 21 membres.

## Fills il·lustres

* Jacques Hartog (1837-1917) compositor i musicòleg.

## Galeria d'imatges

* Torre St Marteen
* Port

## Enllaços externs

* www.zaltbommel.nl
# Mariyam Shakeela

Mariyam Shakeela (segle XX) és una metgessa, empresària i exministra de Salut i Família del Govern de les Maldives i ministra de Medi Ambient i Energia.

## Biografia

Mariyam Shakeela va ser nomenada Ministra de Medi Ambient i Energia el maig de 2012 pel president Mohamed Waheed Hassan.
Va entrar en una disputa diplomàtica menor amb el ministre d'Afers Exteriors canadenc, John Baird, després de fer-li una fotografia reunint-se amb dissidents maldivians a l'exterior del Grup d'Acció Ministerial de la Commonwealth a Nova York quan era Ministra d'Afers Exteriors de les Maldives el 2013. Ella li va acusar de ser parcial contra les Maldives.
Després d'això, va ser nomenada Ministra de Salut i Família el novembre de 2013. Durant el temps que va ocupar el càrrec de ministra de Salut, hi va haver una sèrie d'escàndols que incloïen la mort d'un soldat a un hospital, la transfusió de sang amb VIH i la interrupció d'una cesària. Els escàndols van provocar la seva dimissió. Va ser destituïda del càrrec. Va dir que el motiu de la retirada del ministeri era una conspiració de persones implicades en la corrupció al sector sanitari de les Maldives. També va informar que havia rebut múltiples amenaces de mort.
Ella és accionista del grup d'empreses SIMDI i la seva consellera delegada. Va escriure un llibre de poesia anomenat Hope Beyond Shadows of Pain.

## Referències

* ↑ «Indian school teacher raped in Maldives» (en anglès). The Times of India.
* 1 2 «PPM MPs to hold secret vote on health minister reappointment» (en anglès). Minivan News. Arxivat de l'original el 2017-11-16 [Consulta: 8 abril 2021].
* ↑ «Dr Shakeela alleges conspiracy to drive her from office» (en anglès). Minivan News. Arxivat de l'original el 2017-11-16 [Consulta: 8 abril 2021].
* ↑ Bak, Randall. «Dr Mariyam Shakeela» (en anglès). Curtin Business School, 17-02-2017. Arxivat de l'original el 2017-11-16. [Consulta: 8 abril 2021].
* ↑ Shakeela, Mariyam. «Hope Beyond Shadows of Pain» (en anglès). Xlibris US, 12-04-2016.
# Hieró de Solos

Hieró (en grec antic: Ἱέρων, llatí: Hieron) fou un navegant de l'antiga Grècia natural de Solos (Cilícia) a qui Alexandre el Gran el va enviar a explorar les costes al sud de la mar d'Eritrea i fer la circumnavegació d'Aràbia.
Va avançar més lluny que cap abans que ell, però finalment va tornar aparentment descoratjat per la gran extensió inesperada de la costa aràbiga. A la seva tornada va afirmar que Aràbia era tant o més gran que l'Índia.

## Referències

* ↑ 1.Hieron a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 457
# Pericoma neoblandula

Pericoma neoblandula és una espècie d'insecte dípter pertanyent a la família dels psicòdids que es troba a Europa: la Gran Bretanya.

## Referències

* ↑ uBio (anglès)
* 1 2 Duckhouse, D. A., 1962. Some British Psychodidae (Diptera, Nematocera): Descriptions of Species and a Discussion on the Problem of Species Pairs. Transactions of the Royal Entomological Society of London, 114: 403-436.
* 1 2 Catalogue of Life (anglès)
* ↑ uBio (anglès)
* ↑ The Society for the study of flies (Diptera) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Conjunt urbà del carrer Josep Anselm Clavé

El Conjunt urbà del carrer Josep Anselm Clavé és una obra de Sant Just Desvern (Baix Llobregat) protegida com a Bé Cultural d'Interès Local.

## Descripció

Filera de cases de planta baixa i un o dos pisos entre mitgeres (de cos o de 25 pams), amb coberta de teula inclinada a dues vessants. Entre el passatge Joaquim Petit - realitzat a començaments del segle-i el casino. Les cases de la banda nord del carrer tenen les façanes orientades a migdia, on abunden els rellotges de sol.

## Referències

* ↑ «Conjunt urbà del carrer Josep Anselm Clavé». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 agost 2021].
# Zaléssie

Zaléssie - Залесье (rus) - és un poble (un khútor) de l'óblast de Bélgorod, a Rússia. El 2016 tenia 10 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Marià

Marià és el nom dels següents personatges:
* Marià (poeta), poeta grec
* Marià Aguiló i Fuster (Palma,1825 - Barcelona,1897), poeta i lingüista mallorquí
* Marià Cañardo i Lacasta (Olite, 1906 - Barcelona 1987), ciclista professional
* Marià Ferrer i Estruch (Igualada 1811-1900), escolapi i homeòpata
* Marià Fortuny i Marsal (Reus 1838-1874), pintor català
* Marià Gonzalvo Falcon (1922-2007), futbolista català
* Marià Manent i Cisa (Barcelona, 1898-1988), poeta, prosista, crític literari, memorialista, traductor i activista cultural
* Marià Martín Alonso (Dueñas, (Castella i Lleó),1919 - Cabrils, 1998), futbolista català
* Marià Obiols i Tramullas (Barcelona, 1809 - 1888), compositor d'òperes i director del Conservatori Superior de Música del Liceu
* Marià Pidelaserra i Brias (Barcelona 1877-1946), pintor català impressionista
* Marià Vallès i Isant (Manresa, 1830 – 1888), músic i compositor
* Marià Vallès i Vallès (Manresa, 1862 – Barcelona, 1919), advocat i propietari
* Marià Vayreda i Vila (Olot, 1853 - 1903), escriptor i pintor català
* Marià Villangómez Llobet (Ciutat d'Eivissa, 1913-2002), poeta i traductor eivissenc
# Resolució 843 del Consell de Seguretat de les Nacions Unides

La Resolució 843 del Consell de Seguretat de les Nacions Unides fou adoptada per unanimitat el 18 de juny de 1993. Després de reafirmar la Resolució 724 (1991) i l'article 50 de la Carta de les Nacions Unides, el Consell era conscient del fet que s'havia rebut un augment de nombre de sol·licituds d'assistència en virtut de l'Article 50.
L'Article 50 estableix que si qualsevol estat es veu afectat econòmicament per les mesures preventives o coercitives prescrites pel Consell de Seguretat contra un altre estat, l'estat anterior té dret a consultar el Consell per trobar una solució als problemes. El Comitè establert segons la resolució 724 fou confirmat amb la realització de tasques relacionades amb l'article 50 i era convidat a fer recomanacions al President del Consell de Seguretat per accions apropiades.

## Referències

* ↑ Carver, Jeremy; Hulsmann, Jenine «The Role of Article 50 of the UN Charter in the Search for International Peace and Security». International and Comparative Law Quarterly. Cambridge University Press, 49, 2000, pàg. 528–557. DOI: 10.1017/S0020589300064368.
* ↑ Woodward, Susan L. Balkan tragedy: chaos and dissolution after the Cold War. Brookings Institution Press, 1995, p. 415. ISBN 978-0-8157-9513-1.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)
* Dissolució de Iugoslàvia

## Enllaços externs

* PDF Text de la Resolució a UN.org
# Plaça Major

«Plaça Major» té aquests significats:
* Plaça Major (Avinyó)
* Plaça Major de Castellfollit de Riubregós
* Plaça Major (Castelló de la Plana)
* Plaça Major de Copons
* Plaça Major (els Prats de Rei)
* Plaça Major de Flix
* Plaça Major (Madrid)
* Plaça Major (Monells)
* Plaça Major (Palma)
* Plaça Major (Sant Llorenç de Morunys)
* Plaça Major de Sant Pere dels Arquells
* Plaça Major (Sarroca de Bellera)
* Plaça Major (Solsona)
* Plaça Major (Tàrrega)
* Plaça Major (Valladolid)
* Plaça Major (Ventalló)
* Plaça Major (Vic)
* Plaça Major (Villena)
# Henry Cranke Andrews

Henry Cranke Andrews (1770 - 1830), va ser un botànic anglès a més d'artista del gravat. Com ell sempre va publicar com Henry C. Andrews, i a causa de la dificultat de trobar registres, el C. va ser referit sovint com Charles, fins que es va trobar un registre de la seva inscripció matrimonial a 2017.
Visqué a Knightsbridge i es casà amb la filla de John Kennedy de Hammersmith, qui ajudà Andrews en les descripcions de plantes que ell il·lustrà.
L'obra Botanist's Repository va ser la seva primera publicació, que va sortir en una sèrie de 10 volums entre 1797 i 1812. Les seves il·lustracions es consideren de gran qualitat.

## Publicacions

* Botanists Repository, Comprising Colour'd Engravings of New and Rare Plants (10 vols.) (London, 1797–1812)
* Coloured Engravings of Heaths 1794-1830 4 vols.
* The Heathery 1804-1812 6 vols.
* Geraniums or A Monograph of the Genus Geranium (London 1805-1806 2 vols.)
* Roses 1805-1828

## Referències

* ↑ Henry C. Andrews, Botanical Artist and Publisher Nelson, E. Charles in Notes and Queries March 2017 Volume:64 issue:1 pages:95–97 publisher:Oxford University Press "from at least 1961... common practice for bibliographers and historians of botany to call him Henry Charles Andrews"
* ↑ H. C. Andrews Mystery Solved Nelson, E. Charles Society for the History of Natural History July 2017 Volum:112 pages:18–19 "the ‘C.’ is now known to stand for Cranke and not Charles"
* ↑ Es poden consultar els tàxons descrits per aquest autor a International Plant Names Index (anglès)
# Pavillón Polideportivo A Malata

El Pavillón Polideportivo A Malata és un recinte poliesportiu de la ciutat de Ferrol, a Galícia. En ell juga els seus partits com a local l'equip de futbol sala de la ciutat, O Parrulo FS. També hi va jugar fins a la seva desaparició l'OAR Ferrol de bàsquet.
Té capacitat per a 4.200 espectadors repartits en dues tribunes laterals, ja que el pavelló no té graderies de fons.
Va ser una de les seus del Mundial de bàsquet de 1986. El 2008 s'hi va celebrar el Campionat d'Espanya de tennis, inclosa la final entre Fernando Verdasco i Tommy Robredo.

## Vegeu també

* Estadi Municipal d'A Malata
# Xosé Lois García Fernández

Xosé Lois García Fernández (Lugo, 22 d'abril de 1945) és un poeta i escriptor gallec. Resideix a Barcelona des de 1965 on ha dirigit l'arxiu històric municipal de Sant Andreu de la Barca.

## Obres

* Do Faro ao Miño, 1978 (poemari)
* Aquarium, 1982 (poemari)
* Paixón e rito, 1993 (poemari)
* Círculo de luz e xisto, 1994 (poemari)
* Rosto incompleto, 1996
* Falo de Baco, 1998 (poemari)
* O som das águas lentas, 1999
* Sambizanga, 1999.

## Referències

* ↑ «Xosé Lois García Fernández». Gran Enciclopèdia Catalana. Barcelona: Grup Enciclopèdia Catalana.
# Plaça Major (Pacs del Penedès)

La Plaça Major és una plaça de Pacs del Penedès (Alt Penedès) que centra el nucli de Pacs, i té el seu origen en l'època medieval. És inclosa a l'Inventari del Patrimoni Arquitectònic de Catalunya.
La plaça Major de Pacs configura el nucli principal del poble. És de forma irregular i arrodonida. Les cases que la delimiten presenten en general planta baixa, pis i golfes, amb patis posteriors i parets atalussades. Són interessants els arcs adovellats, el pas inferior allindat i els emmarcaments de pedra de les finestres.

## Referències

* 1 2 «Plaça Major». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Hipusina

Hipusina (en anglès:Hypusine) és un aminoàcid inusual que es troba en tots els eucariotes i en alguns arqueus, però no pas en els bacteris. L'única proteïna coneguda que conté hipusina és el factor d'iniciació de translació eucariòtic 5A (eIF5A) i una proteïna similar que es troba en els arqueus. En els humans s'han descrit dues isoformes d'eF-5A:eIF5A-1 i eIF5A-2. Aquesta proteïna està implicada en la biosíntesi de proteïnes i promou la formació de l'enllaç pèptid. Per tant, la hipusina i el eIF-5A semblen ser vitals per la viabilitat i la proliferació de les cèl·lules eucariotes.
La hipusina va ser aïllada primer del cervell de bovins pels científics japonesos Shiba et all. el 1971. El nom hipusina indica que la molècula conté moietats de hidroxiputrescina i de lisina.

## Referències

* ↑ Park MH «The post-translational synthesis of a polyamine-derived amino acid, hypusine, in the eukaryotic translation initiation factor 5A (eIF5A)». Journal of Biochemistry, 139, 2, 2006, pàg. 161–169. DOI: 10.1093/jb/mvj034. PMC: 2494880. PMID: 16452303.
* ↑ Cano VS, Jeon GA, Johansson HE, Henderson CA, Park JH, Valentini SR, Hershey JW, Park MH «Mutational analyses of human eIF5A-1 -- Identification of amino acid residues critical for eIF5A activity and hypusine modification». FEBS Journal, 275, 1, 2008, pàg. 44–58. DOI: 10.1111/j.1742-4658.2007.06172.x. PMC: 2536608. PMID: 18067580.
* ↑ Shiba T, Mizote H, Kaneko T, Nakajima T, Kakimoto Y, Isamu S «Hypusine, a new amino acid occurring in bovine brain. Isolation and structural determination». Biochimica et Biophysica Acta, 244, 3, 1971, pàg. 523–531. DOI: 10.1016/0304-4165(71)90069-9. PMID: 4334286.
# Saas im Prättigau

Saas im Prättigau és un municipi del cantó dels Grisons (Suïssa), situat al districte de Prättigau/Davos.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Pavilhão João Rocha

El Pavilhão João Rocha és el pavelló esportiu de l'Sporting Clube de Portugal. Es troba a la ciutat de Lisboa i té una capacitat de 3000 espectadors.
Situat al costat de l'Estádio José Alvalade, el pavelló va rebre el nom de l'expresident del club, João Rocha, que va romandre en el càrrec entre setembre de 1973 i octubre de 1986.

## Referències

* ↑ Pavilhão João Rocha

## Enllaços externs

* Web oficial del Sporting CP